Mare Karense

Mare Karense"Observationes in stratus superficiales aquarum Maris Barentsii et Maris Karensis, œstate, 1930" et "Res comparatae pro chartographia Maris Karensis" (in: Bibliographia Oceanographica, tom. VII., 1934) seu Mare Karicum Vel Caricum, ibidem, cf.: "Addimenta ad bryofloram Paeninsulae Jamal (Ins. Alba (Belyi), Mare Caricum" (in: Fragmenta floristica et geobotanica, vol. XLI., p. 843) (Russice Карское море, tr. Karskoe more) est mare Oceani Arctici (Glacialis Septentrionalis), ex Kara fluvio pelvis suae nominatum. Area huius maris est 893 400 chm², profunditas mediocris 50–100 m, maxima 620 m est. 

Mare Karense, parte maxima anni glacie tectum, unum frigidissimorum marium Russiae est. Nebulae et procellae ibi frequentes sunt.

Situs
Litora maris continentalia paeninsulis quattuor (Iugrica, Iamalica, Gydaënsi et Taimyrica) composita sunt; fines maritimi archipelagis Nova Zembla, Terra Francisci Iosephi, Terraque Boreali definiti sunt. Nova Zembla et Vaigatia insula a mari Barentsiano et Terra Borealis a mari Lapteviorum mare Karense separant. Fretum Iugricum et fretum Pylae Karicae cum mari Barentsiano et fretum Vilkitzkii cum mari Lapteviorum mare Karense coniungunt. 


Sinus maximi

Sinus Baidaratzkensis, Obiensis (cum sinu Tasensi coniuncto), Gydaënsis et Ieniseensis sunt maris Karensis quattuor sinus maximi. 

Sinus Baidaratzkensis paeninsulam Iugricam a Iamale separat, sinus Obiensis paeninsulam Iamalem a Gydaensi, sinus Ienissensis paeninsulam Gydaensem a Taimyre. Sinus Gydaensis paeninsulam Gydaensem in duas paeninsulas minores, Iavai et paeninsulam Mammuthi, dividit.


Insulae

Insulae maris Karensis multae sunt, e.g. archipelagus Nordenskiöldii, Dickson, Sibiriakovii, Schmidtii.

Systema hydrographicum

Flumina maxima et omni Russiae aquosissima, quae in mare Karense influunt, sunt Obius et Ienisea. Cetera flumina Kara, Nadymus, Piassina, Taimyr Inferior, Pur, Tasus sunt.

Portus

Portus principalis ad ipsum maris litus est oppidulum nomine Dickson (in insula Dickson anno 1915 conditum). Dudinka ad Ieniseam sita maris Karensis portus habetur. Portus antiquus nobilis regionis maris Karensis Mangasea erat.

Notae

Nexus externi

 Pagina de mari Karensi Encyclopaediae Sovieticae Magnae editionis tertiae 

!